Belə demək olar ki, Rusiyanın "Bal-E” komplekslərini Azərbaycana satmaqdan imtina etməsi silahlanma baxımından Bakı üçün ciddi itki deyil. Çünki Azərbaycan öz ordusunun silah təchizatını çoxdan şaxələndirib və taktiki-texniki göstəricilərinə görə "Bal-E” komplekslərini əvəzləyən müasir raket kompleksləri əldə edib. Məsələn, İsrail Azərbaycana artıq "Barak-8” zenit-raket komplekslərini satıb. Bu komplekslərin gəmilər və dəniz hədəflərinə qarşı modifikasiyası da mövcuddur, Azərbaycana isə İsraildən həmin modifikasiyalı raketləri almaqla bağlı heç bir problemi ola bilməz.